Eduskunnan oikeusasiamiehen mielestä kansallinen turvallisuus on ”käsitteenä epätäsmällinen”. Salaisten tiedustelumenetelmien käyttöedellytykset taas ovat ”hyvin väljiä”.

Ylimmät laillisuusvalvojat eduskunnan oikeusasiamies ja valtioneuvoston oikeuskansleri arvostelevat valmisteilla olevia tiedustelulain pykäliä. Siviilitiedustelulaki ja sotilastiedustelulaki antaisivat suojelupoliisille (Supo) ja puolustusvoimille oikeuden käyttää uusia salaisia tiedonhankintakeinoja ilman konkreettista rikosepäilyä.